**Ο Διάβολος Φοράει Prada** (αγγλικά: *The Devil Wears Prada*) είναι αμερικανική κωμωδία παραγωγής 2006 σε σκηνοθεσία Ντέιβιντ Φράνκελ. Είναι ελαφρώς βασισμένη στο ομότιτλο βιβλίο της Λόρεν Γουεϊσμπέργκερ. Πρωταγωνιστεί η Αν Χάθαγουεϊ στο ρόλο της Άντρια Σακς, μίας προσφάτως απόφοιτης κολεγίου, η οποία πηγαίνει στη Νέα Υόρκη και πιάνει δουλειά ως βοηθός της δυναμικής και απαιτητικής διευθύντριας ενός περιοδικού μόδας Μιράντα Πρίστλεϊ, την οποία υποδύεται η Μέριλ Στριπ. Στην ταινία επίσης συμμετέχουν οι Έμιλι Μπλαντ και Στάνλεϊ Τούτσι.

Η ερμηνεία της Στριπ απέσπασε διθυραμβικές κριτικές και έλαβε πολλές υποψηφιότητες, μεταξύ των οποίων Όσκαρ και Χρυσή Σφαίρα Α΄ Γυναικείου Ρόλου. Η αποδοχή της ταινίας από τους κριτικούς ήταν πιο μετριασμένη αλλά αυτό δεν την εμπόδισε να γίνει μεγάλη εισπρακτική επιτυχία, αποφέροντας 326,7 εκατομμύρια δολάρια παγκοσμίως. Αποτελεί τη δεύτερη μεγαλύτερη εισπρακτική επιτυχία στην καριέρα της Στριπ, πίσω από το *Mamma Mia! Η Ταινία* (Mamma Mia!) και την πέμπτη στην καριέρα της Χάθαγουεϊ, πίσω από τις ταινίες *Ο Σκοτεινός Ιππότης: Η Επιστροφή* (The Dark Knight Rises), *Η Αλίκη στη Χώρα των Θαυμάτων* (Alice in Wonderland), *Οι Άθλιοι* (Les Misérables) και *Rio*.

Πλοκή
-----

Η Άντρια Σακς είναι μια προσφάτως απόφοιτη κολεγίου, της οποίας το μεγαλύτερο όνειρο είναι να γίνει δημοσιογράφος. Η Άντρια πιάνει δουλειά σε ένα από τα μεγαλύτερα περιοδικά μόδας. Αλλά εκεί δεν θα αναπτύσσει το ταλέντο της στο γράψιμο αλλά το ταλέντο της ως βοηθός της διευθύντριας του περιοδικού, Μιράντα Πρίστλεϊ. Το πρόβλημα είναι ότι η Μιράντα είναι μια σκληρή, δύσκολη και απαιτητική γυναίκα, που κάνει τη ζωή της Άντρια κόλαση. Η κατάσταση θα γίνει ακόμα χειρότερη με την εξωτερική της εμφάνιση. Η Άντρια θα πρέπει να αλλάξει το στιλ της ώστε να κερδίσει την αποδοχή του αφεντικού της αλλά και των συναδέρφων της, κυρίως της Έμιλι.
Παρά τα αρνητικά, η Άντρια θα δει την όλη εμπειρία ως πρόκληση και γρήγορα θα αλλάξει τα ρούχα της και την εικόνα της με τη βοήθεια του Νάιτζελ, του καλλιτεχνικού διευθυντή του περιοδικού. Η δουλειά όμως συνεχίζει να είναι απαιτητική, εξαιτίας του εργατικού ρυθμού της Μιράντα και των σχεδόν ακατόρθωτων καθηκόντων, τα οποία αφήνουν την Άντρια χωρίς προσωπική ζωή, αγόρι, οικογένεια και φίλους.

Ηθοποιοί και Χαρακτήρες
-----------------------

* Μέριλ Στριπ στο ρόλο της *Μιράντα Πρίστλεϊ*
* Αν Χάθαγουεϊ στο ρόλο της *Άντρια Σακς*
* Έμιλι Μπλαντ στο ρόλο της *Έμιλι Τσάρλτον*
* Στάνλεϊ Τούτσι στο ρόλο του *Νάιτζελ*
* Σάιμον Μπέικερ στο ρόλο του *Κρίστιαν Τόμσον*
* Άντριαν Γκρενιέρ στο ρόλο του *Νέιτ Κούπερ*
* Τρέισι Τομς στο ρόλο της *Λίλι*
* Ριτς Σόμερ στο ρόλο του *Νταγκ*
* Ντάνιελ Σαντζάτα στο ρόλο του *Τζέιμς Χολτ*
* Ντέιβιντ Μάρσαλ Γκραντ στο ρόλο του *Ρίτσαρντ Σακς*
* Τιμπόρ Φέλντμαν στο ρόλο του *Ιρβ Ράβιτζ*
* Ρεμπέκα Μέιντερ στο ρόλο της *Τζόσελιν*.

Box office
----------

Με προϋπολογισμό 35.000.000 δολάρια, η ταινία *Ο Διάβολος Φοράει Prada* έκανε άνοιγμα τριημέρου στη 2η θέση με 27,5 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 124,7 εκατομμύρια δολάρια ενώ στον υπόλοιπο κόσμο συγκέντρωσε 201,9 εκατομμύρια δολάρια. Παγκοσμίως απέφερε 326,7 εκατομμύρια δολάρια. Ήταν η 17η μεγαλύτερη εισπρακτική επιτυχία στην Αμερική για το 2006 και η 12η παγκοσμίως.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Α΄ Γυναικείου Ρόλου | Μέριλ Στριπ | Υποψηφιότητα |
| Σχεδιασμός Κοστουμιών | Πατρίτσια Φιλντ | Υποψηφιότητα |
| Χρυσές Σφαίρες | Καλύτερη Ταινία - Κωμωδία/Μιούζικαλ |  | Υποψηφιότητα |
| Α΄ Γυναικείου Ρόλου - Κωμωδία/Μιούζικαλ | Μέριλ Στριπ | Νίκη |
| Β΄ Γυναικείου Ρόλου | Έμιλι Μπλαντ | Υποψηφιότητα |
| Screen Actors Guild Awards | Καλύτερη Γυναικεία Ερμηνεία σε Πρωταγωνιστικό Ρόλο | Μέριλ Στριπ | Υποψηφιότητα |
| BAFTA | Α΄ Γυναικείου Ρόλου | Μέριλ Στριπ | Υποψηφιότητα |
| Β΄ Γυναικείου Ρόλου | Έμιλι Μπλαντ | Υποψηφιότητα |
| Διασκευασμένο Σενάριο | Αλίν Μπρος Μακίνα | Υποψηφιότητα |
| Σχεδιασμός Κοστουμιών | Πατρίτσια Φιλντ | Υποψηφιότητα |
| Μακιγιάζ & Κομμώσεις | Έιντζελ Ντι Αντζέλις | Υποψηφιότητα |
|

Παραπομπές
----------

1. 1 2 3 4  «Ο Διάβολος Φοράει Prada στο Box Office Mojo». *Box Office Mojo*. Ανακτήθηκε στις 15 Φεβρουαρίου 2012.
2. ↑  «Yearly Box Office 2006 Domestic Grosses». *Box Office Mojo*. Ανακτήθηκε στις 15 Φεβρουαρίου 2012.
3. ↑  «Yearly Box Office 2006 Worldwide Grosses». *Box Office Mojo*. Ανακτήθηκε στις 15 Φεβρουαρίου 2012.
4. ↑  «The 79th Academy Awards (2007) Nominees and Winners». oscars.org. 25 Φεβρουαρίου 2007. Ανακτήθηκε στις 15 Φεβρουαρίου 2012.
5. ↑  «The 64th Annual Golden Globe Awards (2007)». goldenglobes.org. Αρχειοθετήθηκε από το πρωτότυπο στις 18 Μαρτίου 2011. Ανακτήθηκε στις 15 Φεβρουαρίου 2012.
6. ↑  «The 13th Annual Screen Actors Guild Awards». sagawards.org. 28 Ιανουαρίου 2007. Ανακτήθηκε στις 15 Φεβρουαρίου 2012.
7. ↑  «BAFTA Awards». IMDb. 11 Φεβρουαρίου 2007. Ανακτήθηκε στις 15 Φεβρουαρίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ο Διάβολος Φοράει Prada** |

* Επίσημη ιστοσελίδα
* Ο Διάβολος Φοράει Prada στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |